McConaughey speel bingo saam met bejaardes | Netwerk24
08 April 2020 20:03
The Guardian berig die 50-jarige akteur se ma, vrou en kinders was by hom terwyl hy syfers vir die geïsoleerde inwoners van die tehuis The Enclave in Round Rock uitgeroep het.
Hy het in 'n video op Twitter gevra vir eenheid tydens die Covid-19-pandemie, 'n "gesiglose, nierassige, nieseksistiese" vyand.
Volgens CBS News het inwoners by die tehuis McConaughey in September verlede jaar gevra om saam met hulle bingo te speel. Sondagaand, met 'n skoon skedule, kon hy saam met hulle speel.
Sbs News berig ná die bingospeletjie het hy vrae van inwoners beantwoord. Die vrae het onder meer gehandel oor sy herkoms en sy gunstelingdrankie.
"Dit was 'n wens wat waar geword het," sê Molly Davis Nedley, 'n verkoopsdirekteur by die tehuis.
"Die inwoners was gek daarna om Matthew en sy gesin te sien en het dit geniet om hom te hoor praat oor wat hy doen om deur hierdie krisis te kom. Dit het hulle hoop gegee en was die hupstoot wat hulle nodig gehad het om deur dié eensame, uitdagende tyd te kom."